উত্তৰ প্ৰদেশৰ গোৰখপুৰত বিভিন্ন উন্নয়নমূলক প্ৰকল্পৰ উদ্বোধনী অনুষ্ঠানত প্ৰধানমন্ত্ৰীৰ ভাষণৰ অসমীয়া অনুবা

ভাৰত মাতা কী – জয়, ভাৰত মাতা কী – জয়, ধৰ্ম আধ্যাত্মিকতা আৰু ক্ৰান্তি কা নগৰী গোৰখপুৰ কা, দেৱতুলীয়া লোগান কে হাম প্ৰনাম কৰত বাণী। পৰমহংস যোগানন্দ, মহাযোগী গোৰখনাথ জী, বন্দনীয় হনুমান প্ৰসাদ পোদ্দাৰ জী, আৰু মহা বলিদানী পণ্ডিত ৰাম প্ৰসাদ বিছমিলৰ এই পবিত্ৰ ভূমিক কোটি কোটি সেৱা জনাইছো। উত্তৰ প্ৰদেশৰ ৰাজ্যপাল আনন্দী বেন পেটেলজী, উত্তৰ প্ৰদেশৰ মুখ্যমন্ত্ৰী যোগী আদিত্যনাথজী, উত্তৰ প্ৰদেশৰ উপ মুখ্যমন্ত্ৰী কেশৱ প্ৰসাদ মৌৰ্য, উত্তৰ প্ৰদেশৰ বিজেপিৰ সভাপতি ড০ দিনেশ শৰ্মা, বিজেপিৰ উত্তৰ প্ৰদেশৰ অধ্যক্ষ শ্ৰী স্বতন্ত্ৰদেৱ সিংজী আৰু কেবিনেটত আমাৰ সহকৰ্মী ভগ্নী অনুপ্ৰিয়া পেটেলজী, কেবিনেটত মোৰ সহকৰ্মী শ্ৰী পংকজ চৌধুৰীজী, উত্তৰ প্ৰদেশ চৰকাৰৰ মন্ত্ৰী শ্ৰী সূৰ্য প্ৰতাপ শ্বাহিজী, শ্ৰী দাৰা সিং চৌহানজী, স্বামী প্ৰসাদ মৌৰ্য জী, উপেন্দ্ৰ তিৱাৰীজী, সতীশ দ্বিবেদী জী, জয় প্ৰকাশ নিশাদজী, ৰাম চৌহানজী, আনন্দ স্বৰূপ শুক্লাজী, সংসদত মোৰ সহকৰ্মী, উত্তৰ প্ৰদেশ বিধানসভা আৰু বিধান পৰিষদৰ সদস্যসকল, আৰু মোৰ মৰমৰ ভাই-ভনীসকল যিসকলে আমাক আশীৰ্বাদ কৰিবলৈ বৃহৎ সংখ্যাত উপস্থিত হৈছে! যেতিয়া মই মঞ্চলৈ আহিছিলো, মই ভাবি আছিলো যে ইয়াত ইমান ভিৰ হৈছে। চকুবোৰ মণিব নোৱাৰা ভিৰ। এই প্ৰেম, আপোনাৰ আশীৰ্বাদই আমাক আপোনাৰ বাবে দিন-ৰাতি কাম কৰিবলৈ, আমাক শক্তি প্ৰদান কৰিবলৈ, শক্তি প্ৰদান কৰিবলৈ অনুপ্ৰাণিত কৰে। পাঁচ বছৰ আগতে, মই ইয়ালৈ এইমছ আৰু সাৰ কাৰখানাৰ আধাৰশিলা স্থাপন কৰিবলৈ আহিছিলো। আজি, আপোনালোকে মোক এই দুয়োটাৰে একেলগে মুকলি কৰাৰ সৌভাগ্য প্ৰদান কৰিছে। আইচিএমআৰৰ আঞ্চলিক চিকিৎসা গৱেষণা কেন্দ্ৰটোৱেও আজি ইয়াৰ নতুন ভৱন লাভ কৰিছে। মই উত্তৰ প্ৰদেশৰ লোকসকলক বহুত অভিনন্দন জনাইছো। বন্ধুসকল, গোৰখপুৰত সাৰ কাৰখানা আৰম্ভ কৰা, গোৰখপুৰত এইমছ আৰম্ভ কৰাটোৱে যথেষ্ট বাৰ্তা প্ৰেৰণ কৰিছে। যেতিয়া ডাবল ইঞ্জিন চৰকাৰ থাকে, দ্বৈত গতিৰ কামো কৰা হয়। যেতিয়া ভাল উদ্দেশ্যই কাম কৰে তেতিয়া দুৰ্যোগো বাধা হৈ নপৰে। যেতিয়া দৰিদ্ৰ আৰু শোষিত সকলৰ বিষয়ে চিন্তা কৰা চৰকাৰ থাকে, ই কঠোৰ পৰিশ্ৰম কৰে আৰু ফলাফল আনি দিয়ে। আজি গোৰখপুৰত অনুষ্ঠিত হোৱা অনুষ্ঠানটোৱে এইটোও প্ৰমাণ কৰে যে যেতিয়া নতুন ভাৰতৰ সপোন নিৰ্ধাৰণ কৰা হয়, ইয়াৰ বাবে একো অসম্ভৱ নহয়। বন্ধুসকল, যেতিয়া আপোনালোকে মোক ২০১৪ চনত সেৱা আগবঢ়োৱাৰ সুযোগ দিছিল, সেই সময়ত দেশৰ সাৰ খণ্ডৰ অৱস্থা অতি বেয়া আছিল। দেশৰ বহুতো বৃহৎ সাৰ কাৰখানা বছৰ ধৰি বন্ধ হৈ আছিল, আৰু বিদেশৰ পৰা আমদানি বৃদ্ধি হৈ আছিল। সমগ্ৰ দেশতে ইউৰিয়াৰ অভাৱ তেতিয়া বাতৰিৰ শিৰোনামত আছিল, কৃষকসকলে সাৰৰ বাবে লাঠি আৰু গুলী খাব লগীয়া হৈছিল। দেশখনক এনে পৰিস্থিতিৰ পৰা আঁতৰাই দিয়াৰ বাবেই আমি এটা নতুন সংকল্পলৈ আগবাঢ়িছো। আমি তিনিটা সূত্ৰত একেলগে কাম কৰা আৰম্ভ কৰিছিলো। এক- আমি ইউৰিয়াৰ অপব্যৱহাৰ বন্ধ কৰিছো, ইউৰিয়াৰ ১০০ শতাংশ নিম আৱৰণ। দ্বিতীয়তে, আমি কোটি কোটি কৃষকক মাটিৰ স্বাস্থ্য কাৰ্ড দিছিলো যাতে তেওঁলোকে জানিব পাৰে যে তেওঁলোকৰ খেতিপথাৰত কেনে ধৰণৰ সাৰৰ প্ৰয়োজন আৰু তৃতীয়তে- আমি ইউৰিয়াৰ উৎপাদন বৃদ্ধিৰ ওপৰত গুৰুত্ব দিছিলো। আমি বন্ধ সাৰ প্ৰকল্পবোৰ পুনৰ খোলাৰ ক্ষেত্ৰত এক শক্তিশালী পদক্ষেপ গ্ৰহণ কৰিছো। এই অভিযানৰ অধীনত আমি গোৰখপুৰৰ এই সাৰ কাৰখানাকে ধৰি দেশৰ আৰু ৪ টা মুখ্য সাৰ কাৰখানা বাচনি কৰিছিলো। আজি এটা আৰম্ভ হৈছে, বাকীবোৰো পৰৱৰ্তী বছৰবোৰত আৰম্ভ হ'ব। বন্ধুসকল, গোৰখপুৰ সাৰ কাৰখানা আৰম্ভ কৰিবলৈ আন এটা ভাগীৰথৰ কাম কৰা হৈছে। যেনেকৈ ভাগীৰথজীয়ে গংগাজীক কঢ়িয়াই আনিছিল, ঠিক তেনেদৰে এই সাৰ প্ৰকল্পলৈ ইন্ধন কঢ়িয়াবলৈ উৰ্জা গংগা সৃষ্টি কৰা হৈছে। প্ৰধানমন্ত্ৰী উৰ্জা গংগা গেছ পাইপলাইন প্ৰকল্পৰ অধীনত হালদিয়াৰ পৰা জগদীশপুৰ পাইপলাইন স্থাপন কৰা হৈছে। এই পাইপলাইনৰ ফলত, গোৰখপুৰ সাৰ প্ৰকল্প কেৱল আৰম্ভ কৰা হোৱাই নাই, পূৱ ভাৰতৰ ডজন ডজন জিলাত পাইপৰ পৰা সস্তা গেছো উপলব্ধ হ’বলৈ আৰম্ভ কৰিছে। ভাতৃ আৰু ভগ্নীসকল, সাৰ প্ৰকল্পটোৰ আধাৰশিলা স্থাপনৰ সময়ত, মই কৈছিলো যে এই কাৰখানাৰ বাবে গোৰখপুৰ সমগ্ৰ অঞ্চলটোত উন্নয়নৰ মূল কেন্দ্ৰ বিন্দু হিচাপে আত্মপ্ৰকাশ কৰিব। আজি, মই ইয়াক সঁচা হোৱা দেখিছোঁ। এই সাৰ কাৰখানাই কেৱল ৰাজ্যখনৰ বহুতো কৃষকক পৰ্যাপ্ত ইউৰিয়া প্ৰদান কৰাই নহয়, লগতে পূৰ্বাঞ্চলত হাজাৰ হাজাৰ নতুন নিযুক্তি আৰু স্ব-নিযুক্তিৰ সুযোগো সৃষ্টি কৰিছে। এতিয়া ইয়াত পুনৰ অৰ্থনৈতিক বিকাশৰ এক নতুন সম্ভাৱনাৰ সৃষ্টি হ'ব, বহুতো নতুন ব্যৱসায় আৰম্ভ কৰা হ'ব। ই সাৰ কাৰখানাৰ সৈতে জড়িত সহায়ক উদ্যোগসমূহৰ সৈতে পৰিবহণ আৰু সেৱা খণ্ডক উৎসাহিত কৰিব। বন্ধুসকল, গোৰখপুৰ সাৰ কাৰখানাই ইউৰিয়া উৎপাদনৰ ক্ষেত্ৰত দেশক স্বাৱলম্বী কৰি তোলাত এক গুৰুত্বপূৰ্ণ ভূমিকা পালন কৰিব। দেশৰ বিভিন্ন প্ৰান্তত নিৰ্মাণ হৈ থকা ৫ টা সাৰ প্ৰকল্প আৰম্ভ হোৱাৰ পিছত দেশখনে ৬০ লাখ টন অতিৰিক্ত ইউৰিয়া লাভ কৰিব। অৰ্থাৎ হাজাৰ হাজাৰ কোটি টকা ভাৰতে বিদেশলৈ প্ৰেৰণ কৰিব নালাগিব, ভাৰতৰ ধন ভাৰততে খৰচ কৰা হ'ব। বন্ধুসকল, আমি ক’ৰোনাৰ এই সংকটৰ সময়তো দেখিছো যে সাৰৰ ক্ষেত্ৰত আত্মনিৰ্ভৰশীলতা কিয় প্ৰয়োজনীয়। ক’ৰোনাৰ ফলত সমগ্ৰ বিশ্বতে লকডাউন হৈছিল, এখন দেশৰ পৰা আন এখন দেশলৈ চলাচল বন্ধ হৈছিল, যোগান শৃংখলা ভংগ হৈছিল। ইয়াৰ ফলত আন্তৰ্জাতিকভাৱে সাৰৰ মূল্য যথেষ্ট বৃদ্ধি হৈছিল। কিন্তু কৃষকসকলৰ প্ৰতি সমৰ্পিত আৰু সংবেদনশীল আমাৰ চৰকাৰে নিশ্চিত কৰিছিল যে বিশ্বত সাৰৰ মূল্য বৃদ্ধি হ'ব পাৰে, সেইবোৰ যথেষ্ট বৃদ্ধি পাইছে, কিন্তু আমি সেই বোজাবোৰ কৃষকসকলৰ ওচৰলৈ যাবলৈ নিদিও। কৃষকসকলে অন্ততঃ ক্ষতিগ্ৰস্ত হ'ব নালাগে। আমি ইয়াৰ দায়িত্ব লৈছো। আপোনলোক আচৰিত হ'ব, ভাই-ভনীসকল, এই বছৰ, এন.পি.কে. সাৰৰ বাবে বিশ্বত মূল্য বৃদ্ধিৰ বাবে, আমি কৃষকসকলৰ বাবে ৪৩,০০০ কোটি টকাৰ অধিক ৰাজসাহায্য বৃদ্ধি কৰিব লাগিব আৰু আমি এইটো কৰিছো। আমাৰ চৰকাৰে ইউৰিয়াৰ ৰাজসাহায্য ৩৩,০০০ কোটি টকালৈ বৃদ্ধি কৰিছে। কিয়, পৃথিৱীত মূল্যবৃদ্ধিৰ বোজা আমাৰ কৃষকসকলৰ ওচৰলৈ যোৱা উচিত নহয়। যদিও আন্তৰ্জাতিক বজাৰত ইউৰিয়া প্ৰতি কিলোগ্ৰামত ৬০-৬৫ টকাত বিক্ৰী কৰা হৈছে, ভাৰতৰ কৃষকসকলক ইউৰিয়া ১০ ৰ পৰা ১২ গুণ সস্তাত দিয়াৰ প্ৰয়াস কৰা হৈছে। ভাতৃ আৰু ভগ্নীসকল, সঠিক বিকাশ হৈছে সকলোৰে বাবে লাভালাভ, যি সন্তুলিত, যি সকলোৰে বাবে লাভজনক। আৰু কেৱল যিসকলে সংবেদনশীল তেওঁলোকেহে এইটো বুজিব পাৰে, যি দৰিদ্ৰসকলৰ বিষয়ে চিন্তিত। দীৰ্ঘদিন ধৰি, গোৰখপুৰকে ধৰি এই অতি বৃহৎ এলেকাটো কেৱল এখন চিকিৎসা মহাবিদ্যালয়ৰ ভৰসাত চলি আছিল। ইয়াত থকা দৰিদ্ৰ আৰু মধ্যবিত্ত পৰিয়ালবোৰে চিকিৎসাৰ বাবে বেনাৰস বা লক্ষ্ণৌলৈ যাব লগা হৈছিল। আপুনি মই জনাতকৈ বেছি জানে যে ৫ বছৰ আগলৈকে এই অঞ্চলত মেনিনজাইটিছৰ অৱস্থা কি আছিল। আনকি চিকিৎসা মহাবিদ্যালয়তো, ইয়াত চলি থকা গৱেষণা কেন্দ্ৰটোৰ নিজা ভৱনো নাছিল। ভাতৃ আৰু ভগ্নীসকল, যেতিয়া আপোনালোকে আমাক সেৱা কৰাৰ সুযোগ দিছিল, ইয়াত এইমছতো, আপোনালোকে দেখিছে যে ইমান ডাঙৰ এইমছ স্থাপন কৰা হৈছে। কেৱল সেয়াই নহয়, গৱেষণা কেন্দ্ৰটোৰ নিজৰ ভৱনটোও সাজু হৈছে। আনকি যেতিয়া মই এইমছৰ আধাৰশিলা স্থাপন কৰিবলৈ আহিছিলো, মই কৈছিলো যে মেনিনজাইটিছৰ পৰা এই অঞ্চলটোক সকাহ দিবলৈ আমি কঠোৰ পৰিশ্ৰম কৰিম। আমি মেনিনজাইটিছৰ কাৰণ আৰু ইয়াৰ চিকিৎসা আঁতৰ কৰাৰ ক্ষেত্ৰতো কাম কৰিছিলো। আজি সেই কঠোৰ পৰিশ্ৰমৰ ফল দেখা গৈছে। আজি গোৰখপুৰ আৰু বস্তি বিভাগৰ ৭ খন জিলাত মেনিনজাইটিছৰ ঘটনা প্ৰায় ৯০ শতাংশ হ্ৰাস পাইছে। আমি অসুস্থ শিশুসকলৰ পৰা যিমান পাৰি সিমান জীৱন ৰক্ষা কৰাত সফল হৈছো। এই ক্ষেত্ৰত যোগী চৰকাৰে কৰা কামৰ বিষয়ে এতিয়া আন্তঃৰাষ্ট্ৰীয় পৰ্যায়তো আলোচনা কৰা হৈছে। এইমছ আৰু আইচিএমআৰ গৱেষণা কেন্দ্ৰ সৃষ্টিৰ ফলত এতিয়া এনকেফেলাইটিছৰ পৰা পৰিত্ৰাণ পাবলৈ অভিযান অধিক শক্তিশালী হ'ব। ই অন্যান্য সংক্ৰামক ৰোগ, মহামাৰী সুৰক্ষিত কৰাৰ ক্ষেত্ৰতো এক দীঘলীয়া পথ অতিক্ৰম কৰিব। ভাতৃ আৰু ভগ্নীসকল, আমাৰ বাবে ১৩০ কোটিতকৈও অধিক দেশবাসীৰ স্বাস্থ্য, সুবিধা আৰু সমৃদ্ধি সৰ্বাধিক। বিশেষকৈ আমাৰ মাতৃ আৰু ভগ্নী আৰু কন্যাসকলৰ সুবিধা আৰু স্বাস্থ্য যাৰ খুব কমেইহে বিচাৰ কৰা হৈছিল। বিগত বছৰবোৰত, পকী ঘৰ, শৌচালয়, যাক আপোনালোকে ইজ্জত ঘৰ বুলি কয়। বিদ্যুৎ, গেছ, পানী, পুষ্টি, টিকাকৰণ, দৰিদ্ৰ ভগ্নীসকলে লাভ কৰা এনে বহুতো সুবিধাই এতিয়া ফলাফল দেখুৱাইছে। শেহতীয়া পাৰিবাৰিক স্বাস্থ্য জৰীপেও বহুতো ইতিবাচক সংকেত দিছে। দেশত প্ৰথমবাৰৰ বাবে, পুৰুষতকৈ মহিলাৰ সংখ্যা অধিক বৃদ্ধি পাইছে। উন্নত স্বাস্থ্য সুবিধাসমূহেও ইয়াত এক গুৰুত্বপূৰ্ণ ভূমিকা পালন কৰিছে। যোৱা ৫-৬ বছৰত, ভূমি আৰু ঘৰৰ ওপৰত মহিলাৰ মালিকীস্বত্বৰ অধিকাৰ বৃদ্ধি পাইছে। আৰু উত্তৰ প্ৰদেশ শীৰ্ষ ৰাজ্যসমূহৰ ভিতৰত আছে। একেদৰে, বেংক একাউণ্ট আৰু মোবাইল ফোনৰ ব্যৱহাৰতো মহিলাৰ সংখ্যা অভূতপূৰ্বভাৱে বৃদ্ধি পাইছে। বন্ধুসকল, আজি আপোনালোকৰ সৈতে কথা পাতি থাকোতে, মই পূৰ্বৰ চৰকাৰবোৰৰ দ্বৈত মনোভাৱ, জনসাধাৰণৰ প্ৰতি তেওঁলোকৰ উদাসীনতাৰ কথা মনত পেলাইছো। মই এই বিষয়ে আপোনালোকক উল্লেখ কৰিবই লাগিব। সকলোৱে জানিছিল যে গোৰখপুৰৰ সাৰ প্ৰকল্পটো এই সমগ্ৰ অঞ্চলৰ কৃষকসকলৰ বাবে, ইয়াত নিযুক্তিৰ বাবে কিমান প্ৰয়োজনীয়। কিন্তু পূৰ্বৰ চৰকাৰবোৰে ইয়াক আৰম্ভ কৰিবলৈ কোনো আগ্ৰহ নেদেখুৱাইছিল। সকলোৱে জানিছিল যে গোৰখপুৰত বহু বছৰ ধৰি এইমছৰ দাবী উত্থাপন হৈ আহিছিল। কিন্তু ২০১৭ চনৰ আগৰ চৰকাৰে এইমছৰ বাবে ভূমি দিয়াৰ ক্ষেত্ৰত সকলো ধৰণৰ অজুহাত দেখুৱাইছিল। মোৰ মনত আছে, যেতিয়া বিষয়টোৱে সহ্যৰ সীমা অতিক্ৰম কৰিছিল , পূৰ্বৰ চৰকাৰে অতি নিৰ্ভয়ে, যথেষ্ট বাধ্যবাধকতাৰ অধীনত গোৰখপুৰ এইমছৰ বাবে ভূমি আৱণ্টন কৰিছিল। বন্ধুসকল, আজিৰ কাৰ্যসূচীয়ে তেওঁলোককো উপযুক্ত প্ৰত্যুত্তৰ দিছে যিসকলে প্ৰশ্ন উত্থাপন কৰিবলৈ অতি ভাল পায়। যেতিয়া এনে প্ৰকল্পবোৰ সম্পূৰ্ণ হয়, সেইবোৰৰ পিছত দিন আৰু ৰাতি বহু বছৰৰ কঠোৰ পৰিশ্ৰম কৰা হয়। এই লোকসকলে কেতিয়াও বুজি নাপাব যে ক’ৰানাৰ এই সংকটৰ সময়তো, দ্বৈত ইঞ্জিন চৰকাৰৰ বিকাশ অব্যাহত আছিল, ই কাম বন্ধ হ'বলৈ দিয়া নাছিল। বন্ধুসকল, ইয়াৰ পূৰ্বে, উত্তৰ প্ৰদেশৰ কিছুমান জিলা বিদ্যুৎ যোগানৰ ক্ষেত্ৰত ভিআইপি আছিল, ভিআইপি। যোগীজীয়ে আজি উত্তৰ প্ৰদেশৰ প্ৰতিখন জিলাক ভিআইপি কৰি তুলিছে আৰু বিদ্যুৎ যোগান ধৰাৰ কাম কৰিছে। আজি যোগীজীৰ চৰকাৰত প্ৰতিখন গাঁৱে সমান আৰু প্ৰচুৰ বিদ্যুৎ লাভ কৰিছে। আগতে চৰকাৰবোৰে অপৰাধীসকলক সুৰক্ষা দি ইয়াৰ নাম বদনাম কৰিছিল। আজি মাফিয়াসকল কাৰাগাৰত আছে আৰু বিনিয়োগকাৰীসকলে উত্তৰ প্ৰদেশত আন্তৰিকতাৰে বিনিয়োগ কৰি আছে। এইটো ডাবল ইঞ্জিনৰ দ্বৈত বিকাশ। গতিকে ইউপিৰ দ্বৈত ইঞ্জিন চৰকাৰৰ ওপৰত বিশ্বাস আছে। আমি আপোনালোকৰ আশীৰ্বাদ পাই থাকিম, এই আশাৰে আকৌ এবাৰ আপোনালোক সকলোকে বহুত অভিনন্দন জনাইছো। মোৰ সৈতে উচ্চস্বৰে কওক, ভাৰত মাতা কী জয়! ভাৰত মাতা কী জয়! ভাৰত মাতা কী জয়! অশেষ ধন্যবাদ।